google/wiki40b huggingface dataset:
Koronas-Foton

Koronas-Foton (russisk: Коронас-Фотон), også kjent som CORONAS-Photon (Complex Orbital Observations Near-Earth of Activity of the Sun-Photon) var en russisk romsonde beregnet på solforskning. Den var den tredje satellitten i Coronasprogrammet og en del av det internasjonale programmet Living With a Star.
Koronas-Foton ble skutt opp fra Plesetsk kosmodrom i Russland den 30. januar 2009, for å utforske akkumuleringen av fri energi i solens atmosfære, akselererte partikkelfenomener og solstormer, og korrelasjonen mellom solaktiviteten og magnetiske stormer på Jorden. Den 5. juli 2009 registrerte sonden det mektigste utbruddet på solen dette året, som varte i 11 minutter fra 06:07 til 06:18 GMT. Røngtenstråleintensiteten nådde С2.7 på en 5-graders skala. Den 1. desember 2009 år fikk sonden problemer med strømforsyningen, som skyldtes en konstruksjonsfeil. og den 10. april 2010 kunngjorde dens konstruktører at sonden «med stor sikkerhet» var tapt.
OPEC-aksjonen

OPEC-aksjonen var et terroroverfall over to dager på OPECs hovedkvarter i Wien i desember 1975, hvor seks aksjonerende tok flere titall gisler, herunder oljeministre, drepte tre mennesker og såret flere andre. Anfører for aksjonen var Ilich Ramírez Sánchez, også kalt «Carlos Sjakalen».
Rebus

En rebus (latin: av ting) er et ordspill der man bruker bilder, tegninger, symboler eller enkeltbokstaver for å symbolisere ord.
Rebuser brukes i dag både for underholdning og som en del av IQ-tester.
Vokalensemble

Et vokalensemble er en gruppe sangere (ofte bestående av under ti personer) som synger enten a cappella eller med akkompagnement.
Et vokalensemble kan fungere både med og uten en dirigent. Grupper som opptrer uten dirigent må kunne musisere sammen, slik at medlemmene kan forstå hverandres ulike former for kommunikasjon både når det gjelder innsats, avslutning (når og hvordan man starter og slutter et musikkstykke), frasering/avfrasering (hvordan man velger å framføre en frase i stykket, hvilke ord eller toner som skal ha mer eller mindre vektlegging), dynamikk, tempo, stemning, uttrykk og så videre.
Vokalensembler fremfører musikk innen de fleste kjente musikkgenrer.
Riksdagens överklagandenämnd

Riksdagens överklagandenämnd er en klagenevnd under Sveriges riksdag. Nevnden har som formål å prøve visse avgjørelser fattet av Riksdagens organer – Riksdagsförvaltningen, Riksbanken, Riksrevisionen og Justitieombudsmannen.
Avgjørelser som kan overklages til nevnden er eksempelvis ansettelsesbeslutninger og vedtak om akkreditering av journalister for adgang til Riksdagens lokaler.
Riksdagens överklagandenämnd består av en formann, som skal være eller ha vært embedsdommer og ikke være riksdagsmedlem, og fire andre medlemmer valgt av Riksdagen. Formannen velges særskilt.
Astronomer mot orddeling

Astronomer mot orddeling (AMO) er en norsk organisasjon som arbeider mot fenomenet orddeling (egentlig særskriving). Pr. 03. februar 2015 hadde organisasjonen 11 748 medlemmer og ei facebook-gruppe med 10 679 medlemmer.
AMO er ikke en organisasjon i konvensjonell forstand, men mer en bevisstgjøringskampanje uten noen av de organer man normalt forbinder med organisasjoner. På hjemmesiden deres er det bilder av feilaktige orddelinger i forskjellige sammenhenger, for eksempel på butikkskilt, for å gjøre oss oppmerksom på gal språkbruk i samfunnet. I vedtektene på nettsiden deres brukes imidlertid termen «organisasjon» konsekvent som betegnelse. Medlemmene kalles sjefer og er nummerert etter når de meldte seg inn. Ledelsen består av et overhode, en president og en adm. direktør. Disse må oppfattes som tomme titler.
Navnet er en referanse til AMOs opphav: organisasjonen ble stiftet av astronomistudenter ved Universitetet i Oslo våren 1996. Vedtektene, som kun består av tre paragrafer, slår fast at man «trenger ikke engang å være astronom» for å være medlem.
Eksempler på feil orddeling som man går ut mot: HÅND LAGDE REDSKAPER (lagd av en spøkelseshånd?) Det skal selvsagt være «håndlagde» i ett ord. KONGE REKER I SURSØT SAUS (og som han rekte i den sursøte sausen sin!) Det skal selvsagt være «kongereker» i ett ord. TUNFISK BITER I VANN (men på land biter den ikke!) Det skal selvsagt være «tunfiskbiter» i ett ord. ANANAS RINGER (fra en ananastelefon?) Det skal selvsagt være «ananasringer» i ett ord.
Diafra Sakho

Landslaget

Han ble tatt ut i Senegals tropp til VM i fotball 2018 i Russland.
Forêt de Retz

Forêt de Retz («Retz-skogen») er en av Frankrikes største skoger. Den dekker om lag 13 000 hektar i Aisne ca 80 km nordøst for Paris. Den er en nasjonalskog (forêt domaniale) i regionen Hauts-de-France.
Et karakteristisk trekk er at Retz-skogen, til forskjell fra andre franske nasjonalskoger der skogdekket har fluktuert i størrelse, er at den knapt er blitt forandret siden den ble utskilt, en futaie, i 1672.
Skogen er en rest av det gamle skogdekket i denne delen av landet. Som avskogingen skred frem ble etterhvert Retz-skogen forstått som egen skog fra omkring 1100-tallet. Den var da større, og tilhørte grevene av Valois, og strakk seg fra Retheuil, Chaudin and Buzancy og så langt som til elven Marne. Så skrumpet den inn og ble fragmentert av det ekspanderende jordbruket i middelalderen.
I 1214 knyttet Philip Augustus skogen til det kongelige domene og forordnet skogvoktersystem, under voktere kalt sergents du roi, under guvernøren av de kongelige châteaux av Villers-Cotterêts og Vivières. I 1346 promulgerte kong Filip VI av Frankrike den første kodifiserte skogslov, ordonnance de Brunoy, som førte til opprettelsen av stillingen Maître des Eaux et Forêts, som medlem av Maison du Roi. Kongedømmets første Maître des Eaux et Forêts ble innsatt ved slottet i Villers-Cotterêts i Retz-skogen. Under hundreårskrigen gikk det hardt ut over skogstellet.
I 1499 ble skogen gjort til del av den kongelige apanasje, holdt av François de Valois, som snart etter ble kong François I. Kongen viste stor omsorg for skogen og stod bak mange innovasjoner, som jaktområder under oppsyn av en Capitaine de chasses, ombygging av château de Villers-Cotterêts, som fikk en ny vannforsyning som også betjente landsbyen. Mer rasjonelt skogtilsyn ble iverksatt, og det ble slått ned på ulovlig jakt på kongens vilt.
Axel Rodrigues de Arruda

Landslaget

Axel Rodrigues de Arruda spilte 1 landskamp for Brasils herrelandslag.
Pakkis (roman)

Om Pakkis

Helt siden 70-tallet, da de første gruppene av ikke-europeiske innvandrere ankom landet, har det gradvis blitt bygget opp en forventning i Norge om den første norske innvandrer-romanen skrevet av en ikke-etnisk nordmann. Da Pakkis kom ut i 1986, brakte den et nytt perspektiv inn i norsk litteratur. For det første var romanen den første romanen skrevet av en ikke-vestlig innvandrer, nærmere bestemt en pakistansk tenåring. For det andre var romanen den første som tok opp innvandringsproblemene, spesielt hos pakistanerne, sett fra en innvandrers eget ståsted.
Romanen fikk stor betydning blant unge innvandrerne, både da den kom ut og etterpå, siden Pakkis satte ord på deres problemer og følelser knyttet til deres familieforhold som mange kjente seg igjen i. Mange innvandrerungdom oppgir at Pakkis er den eneste norske boken de har lest i sin helhet på norsk og er den romanen som har satt sterkest spor hos dem.  
Mange vil ha det til at Pakkis er den store innvandrerromanen Norge har lengtet etter, men av forfatteren selv blir romanen ikke sett på denne måten.

Handling

Pakkis handler om den 15 år gamle Sajjad som har bodd i Norge siden han var fire. I likhet med sine jevnaldrende lever Sajjad et dobbeltliv der hans tilhørighet er delt mellom to stater. I det ene livet er han en norsktalende skoleungdom som spiller fotball, går i olabukse og er med på fest. I det andre er han en pakistansk gutt som går i moskeen og må adlyde sin far. Dobbeltlivet er dessverre ikke konfliktfritt, noe Sajjad får merke.

Tolkning

Pakkis er tolket som en skildring av en innvandrerfamilies liv i deres nye land Norge og deres problemer som kulturkonflikt og verdikonflikt. Romanen retter et spesielt fokus på innvandrerungdom som føler seg som utlending både i sitt eget land og foreldrenes/forfedrenes land.

I Norge

I Norge ble romanen første gang utgitt i 1986 på Tiden Norsk Forlag. Romanen ble utgitt igjen i 2005 til 20-årsmarkeringen med et nytt forord av forfatteren.
Opp24

Opp24 er et turkonsept av Trondhjems Turistforening (TT) hos Den Norske Turistforening som innebærer å bestige den høyeste toppen i hver av de 25 kommunene under Sør-Trøndelag fylke (to kommuner deler grensetopp). Konseptet ble startet i juni 2015 og ble støttet av Sør-Trøndelag fylkeskommune. For å fullføre konseptet må man bestige rundt 12 000 høydemeter sammenlagt og gå en distanse på rundt 350 kilometer, og samtidig registrere sin deltakelse gjennom en app via nettsidene UT.no. Som premiering ved fullført Opp24 får man gratis overnatting på en av TT sine turisthytter og et sertifikat som dokumenterer fullførelse av Opp24.
Spalacopsis

Utseende

Nokså små, svært lange og smale, lyst gråbrune trebukker. Antennene er omtrent så lange som kroppen og har fine, lange hår. Kroppsformen er sylindrisk, pronotum er mye lengre enn bredt, dekkvingene ender i en liten spiss.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i det sørlige USA, Mellom-Amerika og Karibia.
Traktkantarell

Kjennetegn

Traktkantarellen er ofte mindre enn kantarellen og litt vanskeligere å få øye på, med farver som går i ett med naturen. Den har i likhet med vanlig kantarell kantarellribber på undersiden av hatten. Traktkantareller er tyntkjøttet med en gul og hul stilk. Hatten er dyp traktformet. Tubaeformis har en mørkebrun hatt med lyse, grågule ribber, og en hul gul stilk, mens lutescens har en mer orange farve på stilk. Begge disse variantene er gode matsopper.

Utbredelse

Soppen finnes gjerne i fuktig, mørk og mosekledt skog, helst under gran men kan også forekomme under furu. Den liker seg best i moserik skog hvor den kan vokse dypt nedi mosen. De kommer som regel sent i sesongen, og kan godt vokse langt ut i november om den unngår frost.

Forvekslingsmuligheter

Siden traktkantarellen ofte vokser i samme miljø som den meget giftige spiss giftslørsopp har den noen ganger blitt forvekslet med denne, selv om soppene har ganske forskjellige og distinkte trekk.Har soppen kantarellribber under hatten er det traktkantarell. Det er viktig når man plukker traktkantareller at man ikke klipper av dem buntevis med saks, slik flere gjør. Det kan gjemme seg giftig sopp inni gruppene med traktkantareller som man ikke ser. Plukker man en og en sopp om gangen kan man være trygg på at man plukker med seg kun traktkantarell og dermed unngår man å få med seg spiss giftslørsopp (eller annen sopp).

Matlaging

Traktkantareller er god til steking, i soppsauser til pasta, i stuinger, gratenger og pai. Den brukes også i supper sammen med grønnsaksbuljong, sjalottløk, créme fraîche og tomatpuré. Soppen er utmerket til tørking.
NM i mangekamp 1953

NM i mangekamp 1953 var en del av NM i friidrett 1953.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Halden 21. juni.
Mesterskapet i femkamp for kvinner og tikamp ble arrangert på Bislett stadion i Oslo 26.-27. september.
Atlatl

Atlatl eller womera er et redskap for å kaste kastespyd. Atlatlen består av en kjepp, omtrent så lang som underarmen til spydkasteren, med en liten krok eller kopp i enden. Spydkasteren holder motsatt ende i hånden, og kastespydet plasseres slik at at det ligger parallelt med atlatlen, med bakenden i koppen. Når spydet kastes, virker atlatlen som en forlengelse av kasterens arm, slik at spydet får en mye høyere fart enn det som er mulig ved å kaste for hånd.
Atlatlen var i bruk blant Cro-Magnon i Europa før pil og bue ble funnet opp. I Amerika var atlatlen fortsatt i bruk parallelt med pil og bue da europeerne kom dit på slutten av 1400-tallet. Urbefolkningen i Australia kjente ikke til pil og bue, og brukte atlatl i stedet. Ordet «atlatl» er aztekisk, mens ordet «womera» kommer fra et australsk språk. Et tilsvarende redskap kalt «nuqaq» er i bruk blant eskimostammer rundt Yukon-elva under seljakt.
Weiyuan (Dingxi)

Weiyuan (kinesisk: 渭源县; pinyin: Wèiyuán Xiàn) er et fylke i provinsen Gansu i Folkerepublikken Kina. Det ligger i byprefekturet Dingxi.
Befolkningen var på 335 568 innbyggere i 1999.
I dette fylket er Wei Hes kilder.

Kulturminner

Balingbroen ble i 2006 oppført på Folkerepublikken Kinas liste over kulturminner.

Samferdsel

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
1490-årene

-- 1490 -- 1491 -- 1492 -- 1493 -- 1494 -- 1495 -- 1496 -- 1497 -- 1498 -- 1499
Tiårsoversikt
Kamburu vannkraftverk

Kamburu vannkraftverk med Kamburu-demningen er et vannkraftverk i elva Tana i Kenya, 160 km fra Nairobi. Kraftverket har installert 124,5 MW brutto produksjonseffekt, fordelt på 3 turbiner. Anlegget stod ferdig i 1974. Dette er et av landets kraftigste vannkraftverk. Operatør er det statlige energiselskapet KenGen. Reservoaret er på 60 km².
Ørnes

Historie

Ørnes var opprinnelig en husmannsplass. I 1794 fikk Elling Pedersen bevilling til å drive et gjestgiveri på stedet. Dette ble begynnelsen på det som senere skulle bli Ørnes handelssted. Pedersen var av slekten Benkestok og ble selv boende på Meløy og drev handelsstedet derfra. Da han døde i 1802, flyttet enken, Ellen Elisabeth Klæboe, til Ørnes for å drive stedet selv. Senere ble det drevet av ulike personer med tilknytning til slekten.

Næringsliv

Ørnes har et sterkt lokalt næringsliv, lokalisert i tre ulike senter. I løpet av 2007 vil Ørnes bli fylt ut fra sentrum 1 til sentrum 2. Per mai 2009 er utfyllingen av «Ørnes 3» godt i gang.
Stedet har hotell, (Ørnes hotell), variert antall butikker, Vinmonopolet, apotek, sykehjem og legesenter. 
Meløy videregående skole har en avdeling for allmenne fag på stedet.

Kulturliv

Ørnes idrettslag ble stiftet i 1948 og driver med fotball, håndball, barneidrett og friidrett. Ørnes menighetshus er lokale for gudstjenester og kirkelig aktivitet på stedet, som er en del av Fore og Meløy sokn i Meløy prestegjeld. Frikirken har en menighet her, et kor er knyttet til menigheten Ørnes soul children, som drives av Edel Gunn Knudsen. Ørnes blandakor er et annet kor på stedet. Jørgen Nordeng fra gruppen Tungtvann kommer fra Ørnes. Ingrid Haukland fra x-factor er også oppvokst på Ørnes.

Kommunikasjon

Stedet har daglige avganger med hurtigbåt til Bodø og Sandnessjøen og daglige anløp av Hurtigruta. Flere bussavganger daglig til Bodø langs fylkesvei 17.
Lamellbebyggelse

Lamellbebyggelse er grupper av frittliggende parallelle ensartede bygninger med enkel, rektangulær form stilt sammen i rekker.
Dette var en vanlig byggeform på 1930-tallet og er et uttrykk for den tids byplanidealer, men utbygging etter disse prinsippene er også blitt gjort senere, men den strenge, rektangulære formen er da ofte litt brutt. Eksempler på lamellbebyggelse kan blant annet finnes på Marienlyst, Sagene, Sinsen og Etterstad i Oslo.
Gammalpop 2

Gammalpop 2 er et norsk samlealbum fra 1975. Platens betegnelse er Tambourine TAM 1003. Den inneholdt hovedsakelig norske versjoner av utenlandske hits fra 1960- og 1970-tallet. Eksempelvis bidro Brødrene Thues Ensemble med tre sanger, det samme antallet som de hadde på forrige utgivelse, Gammalpop 1 (1974).
Antihistamin

Antihistaminer er en klasse av legemidler, som motvirker virkninger fra histamin, som kroppen frigir når immunsystemet møter et allergen, som enten kan være skadelig eller uskadelig. Histamin medierer allergiske reaksjoner som fremkaller for eksempel rødme, kløe og irritasjon av luftveiene. Antihistaminer kan således lindre slike reaksjoner/plager i større eller mindre grad.
Kenyas distrikter

Kenya var tidligere inndelt i 71 distrikter (wilaya). Dette er en liste over disse, fra slik inndelingen var i 2005. Ytterligere 30 distrikter var planlagt, og deres navn og hovedsteder foreslått.
Provinsene og distriktene ble fra 2013 erstattet av 47 fylker (counties).
Norsk organisasjon for dyreassistert terapi

NODAT (Tidligere «Norsk organisasjon for dyreassistert terapi») er en frivillig organisasjon som jobber for dyreassisterte intervensjoner i Norge. Organisasjonen ble stiftet 13. september 2008 og godkjenner terapihunder. NODAT gjør dette ved å samarbeide med Delta Society som har over 10 000 registrerte ekvipasjer og 30 års erfaring.
NODAT er en landsomfattende ideell organisasjon. NODATs formål er å jobbe for helsefremmende tiltak ved hjelp av dyr. Dette er et frivillig supplement til eksisterende helsetjenester.
Franquia

Historie

Franquia ble grunnlagt i 1829 av José Fructuoso Rivera.
Kaifengjødene

Kaifengjødene er medlemmene av en liten jødisk gruppe som har eksistert i den kinesiske byen Kaifeng i hundrevis av år. Jøder i det moderne Kina kaller seg Youtai (犹太), men jødene i Kaifeng ble omtalt av sine omgivelser som tilhengere av Tiaojinjiao (挑筋教), som løselig kan oversettes med «religionen som fjerner senen» (jamfør jødisk kasjrut).
Menigheten i Kaifeng kan dateres til senest Song-dynastiet. På den tid var byen Kinas hovedstad. Den gamle synagogen som fantes i Kaifeng ble bygd i 1163, i Jin-dynastiets tid. Den er nå borte; på stedet ligger nå et sykehus.
De jesuittiske misjonærene ble på 1600-tallet de første vesterlendingene som fikk kjennskap til jødendommen i Kina. Det var pater Matteo Ricci som kom i kontakt med en av jødene derfra; han sendte en lekbror til byen for å undersøke nærmere. Jesuittene rapporterte så til Europa om at det i Kaifeng fantes en stor synagoge med en menighet som fulgte jødiske tradisjoner og lover.
Kaifeng er den eneste byen der den gamle kinesiske jødiske historie består. Den siste kinesiske rabbineren døde i 1800. Synagogen ble delvis ødelagt, toraruller og andre hebraiske tekster forsvant, ble oppkjøpte av biblioteker eller ble tatt av kristne misjonærer. Mange gjenstander har forsvunnet inn i moskéen i byen.
Mange i Kaifeng identifiserer seg som jøder i folketellingene.
Skiklubben Start

Skiklubben Start (også kalt Ski- og fodboldklubben Start og Idræts- og footballklubben Start) ble stiftet i 1896 i Kristiania. Start var absolutt mest kjent som skiklubb, men drev de første årene også med friidrett og skøyter og var en av de tidlige fotballklubbene i Kristiania.
Kongepokalvinner Thorvald Hansen og innehaver av holmennkollmedaljen Johan R. Henriksen var medlemmer av Start. Det samme var blant andre Otto Authén, Josef Henriksen, Peter Hol og Johs. Thomassen.
Klubben gikk inn som aktiv klubb i 1934, men ble ikke formelt oppløst før minst 20 år senere.
Lokalavisen Favrskov

Lokalavisen Favrskov er en dansk ukeavis som utgis i Favrskov kommune i Østjylland.
Avisens primære utgivelsesområde er Favrskov kommune samt tilstøtende postområder, herunder Sabro og Trige i Aarhus Kommune og Fårvang, Gjern og Sorring i Silkeborg Kommune. Redaksjonen har kontor i den gamle stasjonsbygningen i Hadsten.
Avisen ble i sin nåværende form etablert i 2018 ved ei sammenslåing av FavskovPosten og FavrskovAvisen.
Lokalavisen Favrskov eies og utgis av Politikens Lokalaviser A/S, der en del av JP/Politikens Hus.
Tandemladning

Tandemladning er en bombe, en granat eller liknende der detonasjonen skjer i to trinn med et kort mellomrom. Hensikten er at den første ladninga, som oftest har fokusert hulladning, skal forsterke effekten av den andre ladninga, som også kan være fokusert ladning eller et sekundærprosjektil. Tandemladninger er spesielt effektive mot reaktivt panser fordi den første ladninga løser ut den reaktive panserbeskyttelsen og lar panseret ligge åpent for den andre ladninga.
Promissao-demningen

Promissao-demningen er en demning med vannkraftstasjon i elva Paraná i Brasil.
Anlegget har turbiner med installert produksjonskapasitet (ytelse) på 264 MW. Det ble ferdigstilt i 1975.
US Open 1978 (tennis)

US Open 1978. US Open er en Grand Slam-turnering i tennis. US Open i 1978 ble arrangert i perioden 28. august til 10. september i Flushing Meadows i bydelen Queens i New York. Jimmy Connors beseiret Björn Borg i herrefinalen i single og Chris Evert vant damefinalen over sin landsmann Pam Shriver.
Gnathocera lamottei

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Guinea.
Gruben

Etymologi

Gruben («Grubbenn») var i 1567 et gårdsnavn. I lokal dialekt sa man tidligere Grøbben [grøb`ben], som er dativ-formen av Grøbba, en fordypning i terrenget.
Gruben gård var beliggende i en fordypning i terrenget, mellom høye heier og rygger i nord og øst. Offisielle navneformer i eldre tid var «Grubben» (1567), «Neder Grob» (1610, 1614), «Nergruben» (1630), «Nedergrubben»  (1637, 1642, 1674), «Nere Gruben» (1661), «Neergruben» (1666), «Ner Grubben» (1678) og «Nedre Gruben» (1723).
Også Revelen var opprinnelig et gårdsnavn (1660). Gården befant seg vest for Gruben gård, og hadde sin vestlige grense ved Revelelva. Navnet er avledet av norrønt refill, og henviser til en revne i terrenget på sørsiden av Ranelva. Navnet ble skrevet «Riffeln» i 1666, deretter «Refuellen» og «Refvellen» senere på 1600-tallet, og endelig Revelen siden 1690-årene frem til idag.
Grensen mellom Gruben og Revelen ble fastsatt 15. juli 1833, og var to geografisk adskilte områder.
Idag er Gruben et generisk navn på en bydel, med Revelen som dens vestlige del.
Praktdvergand

Biologi

Praktdvergand måler cirka 27–33 cm og veier omkring 260–290 g, avhengig av kjønn. Hannen er såvidt større enn hunnen. Vingespennet utgjør normalt cirka mellom 142–165 mm.
Arten kjennetegnes av hannens praktfulle fjærdrakt. Hunnen er mer uanselig, men allikevel flott. Hannen kjennetegnes på det hvite ansiktet og den store grønne nakkeflekken, som er innkantet av en sort kant. Hannen er sort på kronen og nedover nakken og ryggen, inkludert gumpen (over og under)) og stjerten. Hunnen er mer gråsort. Begge har rødt bryst og flanker og er hvite i buken, men hannens farger er noe klarere. Vingene er sorte på både over- og undersiden, men en triangulær hvit markering, Begge har et kort, gåselignende gult nebb, men hannens nebb er mer intenst gult. De undere ekstremitetene er svært korte og nesten sorte.
Arten finnes naturlig i Afrika sør for Sahara og på Madagaskar. Dette inkluderer land som Angola, Benin, Botswana, Burkina Faso, Burundi, Djibouti, Elfenbenskysten, Ekvatorial-Guinea, Eritrea, Etiopia, Gabon, Gambia, Ghana, Guinea, Guinea-Bissau, Kamerun, Kenya, Den demokratiske republikken Kongo, Republikken Kongo, Liberia, Madagaskar, Malawi, Mali, Mauritania, Mosambik, Namibia, Niger, Nigeria, Rwanda, Senegal, Den sentralafrikanske republikk, Sierra Leone, Somalia, Sør-Afrika, Sør-Sudan, Sudan, Swaziland, Tanzania, Togo, Tsjad, Uganda, Zambia og Zimbabwe. Den er dessuten er observert som streiffugl i Lesotho og São Tomé og Príncipe.
Praktdverganda eter frø fra vannliljer, men også andre frø, akvatiske planter og insekter i vannoverflaten, samt småfisk. Parene kan vare i flere sesonger. Hekketiden innledes med regntiden.
Mjeldheim gravplass

Mjeldheim gravplass (opprinnelig Mjeldheim kirkegård) ligger i Ekravegen i Arna bydel i Bergen kommune. Den ble anlagt i 1975 som hjelpekirkegård for Arna kirke.
Ingrisma jakli

Utseende

En middelsstor, avlang, skinnende grønn gullbasse med rødlige bein. "Snuten" er rundet spadeformet forlenget, mest utpreget hos hannen.

Utbredelse

Arten lever i Laos.